Мектеп қауіпсіздігіне бейжай қараған 24 басшы айыппұл арқалады
DATE: 14:52, 15 Тамыз 2023 | GMT +5
TITLE: Мектеп қауіпсіздігіне бейжай қараған 24 басшы айыппұл арқалады
URL: https://kaz.inform.kz/news/mektep-kauipsizdigine-beyzhay-karagan-24-basshy-ayyppul-arkalady_a4101379/
META: DATE: 14:52, 15 Тамыз 2023 | GMT +5
TOTAL WORDS: 144
AUTHOR(S):
TEXT: «Біздің министрлік мүдделі мемлекеттік органдармен бірлесіп, балалардың қауіпсіздігін қамтамасыз ету бойынша шаралар қабылдауда. 27 тамыз бен 30 қыркүйек аралығында «Назар аудар – балалар!» атты жедел-профилактикалық іс-шарасы өткізіледі. Мақсат – жол қауіпсіздігі ережелерін түсіндіру, балалардың жарақат алуын азайту және жол жүру ережелерін сақтау сауатын арттыру. Алғашқы 3 күнде мектептер орналасқан жерлердегі жол белгілері мен бағдаршамдардың жұмысы тексеріледі. Сондай-ақ балаларды тасымалдайтын автобустардың лицензиясының бар-жоғы қаралады», - деді Марат Қожаев Үкімет отырысында. Сонымен қатар акция аясында ішкі істер органдарының басшылары мектептерде қауіпсіздік негіздері бойынша дәріс өткізеді. «Ішкі істер органдары 5 620 мекеменің қауіпсіздік жүйелерімен жабдықталуын тексерді. Нәтижесінде 2 900 объектіде заңбұзушылық анықталды. Атап айтқанда, бейнебақылау жүйелерінің стандарттарға сәйкес келмеуі, дабыл түймелерінің жоқтығы, турникеттер мен лицензияланған күзеттің болмауы. Барлығы 24 басшы жауапқа тартылып, оларға 5, 4 млн теңге айыппұл салынды. Қалғандарына кемшіліктерді жою туралы ұйғарым берілді», - дейді ол. Оның айтуынша, мектептерде қауіпсіздікті қамтуға қатысты тексерістер жалғасып жатыр
